Tussen 1348 en 1350 het die Swart Dood naastenby 25% van die Europese bevolking uitgewis. In 1665 het die Groot Plaag van Londen duisende mense laat sterf.
Vandag is die plae van die verlede nie meer so 'n groot gevaar nie, as gevolg van inenting en beter mediese dienste. Soms kan so 'n plaag opnuut in sekere streke uitbreek, veral in die ontwikkelende lande. So byvoorbeeld het daar in Mei 1974 'n pokke-epidemie in ontwikkelende gebiede uitgebreek. 55 127 gevalle is aangeteken, maar 'n intensiewe inentingspoging van die Wêreld-Gesondheidsorganisasie het dit weer baie vinnig onder beheer gebring.
Melaatsheid is 'n siekte wat uit die Bybelse tyd algemeen voorgekom het. Dit is 'n siekte wat geassosieer word met swak gesondheid as gevolg van ondervoeding. Vandag kom hierdie siekte nog in ontwikkelende lande voor, en die mense wat dit opdoen word nie meer uit die gemeenskap verban nie.
Dit is ook hoofsaaklik hierdie siektes wat epidemies en pan